Dvojčinný piestový stroj

Dvojčinný piestový stroj je piestový stroj, pri ktorom sú pracovné obe strany piesta. V prípade piestového spaľovacieho motora pracovný obeh prebieha na oboch stranách piesta*STN 09 0022. Spaľovacie motory. Názvoslovie piestových spaľovacích motorov. Druhy motorov. Dátum vydania 19.01.1972..

Dvojčinné môžu byť:
 parné stroje (sú vždy piestové)
 piestové spaľovacie motory
 piestové kompresory
 piestové dúchadlá

 História 
Väčšina pokročilých parných strojov bola dvojčinná. Prvý patent na plynový motor v roku 1786 francúzskeho vynálezcu Philippe Lebona predstavoval dvojčinný motor. Étienne Lenoir skonštruoval v roku 1860 dvojtaktný dvojčinný posúvačový motor na svietiplyn.

 Špecifiká konštrukcie 
Dvojčinné piestové stroje majú zvyčajne kotúčový piest a sú vybavené piestnou tyčou, aby bolo možné vyriešiť prenos sily na/z piesta a zároveň utesnenie pracovného priestoru.

 Referencie 

Kategória:Piestové stroje